SET50 พักฐานขาขึ้น รอซื้อเมื่อย่อ!
ปิด Long S50H18 เพราะปัจจุบันหลุดจุด Trailing Stop แนวรับค่าเฉลี่ย 5 วัน (EMA) ที่ 1,180.7 จุด พร้อมกับ กลับมา Wait&See รอซื้อกลับเมื่อดัชนีพักฐาน โดยคาดจะกลับมาแกว่งในกรอบ 1,160-1,180 จุด
22 ม.ค. 2561

กลยุทธ์การลงทุน SET50
Outright Trading: ปิด Long S50H18 เพราะปัจจุบันหลุดจุด Trailing Stop แนวรับค่าเฉลี่ย 5 วัน (EMA) ที่ 1,180.7 จุด พร้อมกับ กลับมา Wait&amp;See รอซื้อกลับเมื่อดัชนีพักฐาน โดยคาดจะกลับมาแกว่งในกรอบ 1,160-1,180 จุด
มุมมองด้านเทคนิค: พักฐานขาขึ้น รอซื้อเมื่อย่อ!!!
เมื่อวานนี้ S50H18 เปิดบวกแล้วแกว่งลง หลังชนแนวต้านกรอบบน Uptrend Channel ที่ 1,192 จุด ส่งผลให้เมื่อวานนี้ปิดลบ 9.9 จุด จนราคาปัจจุบันของ S50H18 หลุดแนวรับค่าเฉลี่ย 5 วัน (EMA) ที่ 1,180.7 จุด ซึ่งก่อนหน้านี้เราให้ไว้เป็นจุด Trailing Stop นอกจากนี้จากกราฟรายวันส่วนต่างระหว่างค่า MACD และค่า Signal เริ่มบีบแคบลงซึ่งแสดงให้เห็นถึงเทรนด์ขาขึ้นที่เริ่มอ่อนแรง โดยมองว่าหากวันนี้ S50H18 ยังไม่สามารถกลับมายืนเหนือค่าเฉลี่ย 5 วัน จะทำให้สัปดาห์หน้าดัชนีจะมีแนวโน้มพักฐานต่อ โดยคาดจะกลับมาแกว่งในกรอบ 1,160-1,180 จุด ในทางกลับกันหากยืนเหนือค่าเฉลี่ย 5 วันได้จะทำให้โมเมนตัมขาขึ้นกลับมาดูดี มีโอกาสไต่ระดับขึ้นต่อ โดยมีแนวต้าน 1,192 จุด และ 1,210 จุด ตามลำดับ
มุมมองทางทฤษฎี: ตลาดมองดัชนีไม่ไปไหน!
เมื่อวานนี้ S50H18 ปิดลบด้วย % มากกว่า Spot ส่งผลให้ Basis ลดลงจากวันก่อนหน้า 2.71 จุด โดยปัจจุบันอยู่ที่ระดับ -3.0 จุด เกือบเท่ากับ Theory Basis ที่ -2.96 จุด ส่วน Calendar Spread (S50M18-S50H18) เพิ่มขึ้นจากวันก่อนหน้า 0.1 จุด โดยปัจจุบันอยู่ที่ระดับ -3.40 จุด เท่ากับ Theory Spread พอดี สะท้อนมุมมองเป็นกลางทั้งในระยะสั้น (3 เดือน) และระยะกลาง (6 เดือน) ของนักลงทุนที่มีต่อ SET50 Index
ทั้งนี้สามารถดูข้อมูลเพิ่มเติมและตารางราคาได้เพียงแค่คลิกชื่อ DW ด้านล่างนี้
 
 
Effective gearing : ใช้บ่งชี้โอกาสในการรับผลตอบแทนจากการลงทุนใน DW ตัวอย่างเช่น Effective Gearing เท่ากับ 5 เท่า หมายความว่า ถ้าราคาหุ้นอ้างอิงเปลี่ยนแปลงไป 1% ราคา DW จะเปลี่ยนแปลงไปประมาณ 5%
Sensitivity : แสดงให้เห็นว่าหุ้นอ้างอิงหรือดัชนีอ้างอิงเปลี่ยนแปลงไปเท่าไหร่ที่จะทำให้ DW เปลี่ยนแปลงไป 1 ช่วงราคา เช่น 1 ช่วงราคาของ DW ที่มีราคาต่ำกว่า 2 บาท เท่ากับ 0.01 บาท
สนใจสอบถามข้อมูลเพิ่มเติม โทร. 02 694 7777 หรือ www.thaidw.com
*หมายเหตุ : บทความหรือบทวิเคราะห์บนหลักทรัพย์อ้างอิงหรือดัชนีหลักทรัพย์อ้างอิงด้านบนนี้มาจาก บล. เออีซี จำกัด (มหาชน) ซึ่งเป็นอิสระ โดยบริษัทหลักทรัพย์ แมคควอรี (ประเทศไทย) จำกัด (“บริษัท”) มิได้มีส่วนได้ส่วนเสียและความเห็นข้างต้นอาจขัดกับคำแนะนำหรือบทวิเคราะห์ของทางบริษัทได้ ข้อมูลนี้มิใช่เพื่อประกอบการเสนอขาย ชักชวน หรือแนะนำให้ลงทุนแต่อย่างใด ในกรณีที่มีการอ้างอิงถึงข้อมูลผลงานในอดีต หรือเป้าหมายราคา มิได้เป็นสิ่งยืนยันผลตอบแทนในอนาคต การลงทุนในใบสำคัญแสดงสิทธิอนุพันธ์ (DW) มีความเสี่ยง ผู้ลงทุนจึงควรได้รับคำปรึกษาจากที่ปรึกษาการลงทุนถึงความเหมาะสมในการลงทุน และศึกษาข้อมูลรายละเอียดของการออกและเสนอขาย DW จากแบบแสดงรายการข้อมูลการเสนอขาย DW และร่างหนังสือชี้ชวนที่เกี่ยวข้องให้ครบถ้วนก่อนการลงทุน ทั้งนี้ในการคำนวนการเปลี่ยนแปลง (%) ของราคา DW คำนวนจากราคาเสนอซื้อสุดท้ายในช่วงเวลาโดยประมาณ 30 วินาที ก่อน Call Market (16.30น.) ทั้งนี้ บริษัทมิได้ให้บริการรับฝากเงินและ/หรือดำเนินธุรกิจการธนาคารในประเทศไทยแต่อย่างใด และความรับผิดชอบต่างๆ ของบริษัท มิได้แสดงถึงการบริการรับฝากเงิน/กู้เงิน ที่สัมพันธ์กับ Macquarie Bank Limited (เลขทะเบียนบริษัท ABN 46 008 583 542) และ Macquarie Bank Limited มิได้ให้การรับประกันหรือรับรองความรับผิดชอบของบริษัท แต่อย่างใด
